Með Skessuhorni sem kom út í dag fylgir 28 síðna sérblað um fermingar . Í blaðinu er rætt er við fermingarbörn nú og fyrr , rifjuð upp skemmtileg atvik , fermingartískan er skoðuð og fermingarmyndagátan er á sínum stað . Að þessu sinni eru ungmennin sjálf sem fermast nú í aðalhlutverkinu . Þá er birtur listi yfir öll fermingarbörn á Vesturlandi , rætt við konu sem fermdist fyrir 52 árum en á enn fermingarkjólinn og ber enn fermingarúrið og hring sem hún fékk í fermingargjöf . Þrír prestar á svæðinu fara yfir áherslur fermingarfræðslunnar og þrjú fermingarbörn frá því í fyrra rifja upp stóra daginn . Þetta og margt fleira í Fermingarblaði Skessuhorns 2013 .